b'\n_START_ARTICLE_\nCorno di bassetto\n_START_SECTION_\nHist\xc3\xb2ria\n_START_PARAGRAPH_\nLa invenci\xc3\xb3 del corno di bassetto s\'atribueix a Anton i Johan Mayrhofer en 1770. El clarinet ja s\'havia inventat uns 70 anys abans. Es conserven alguns corni di bassetto amb la inscripci\xc3\xb3 "ANT et MICH MAYRHOFER INVEN. & ELABOR. PASSAVII" que s\'ha interpretat com  "Inventat i elaborat per Antoni i Miquel Mayrhofer a Passau"._NEWLINE_Els primers corni di bassetto presentaven una forma molt atractiva i, sobretot, pr\xc3\xa0ctica. Inicialment, es van fer corbats en forma de fal\xc3\xa7. Despr\xc3\xa9s, es componia de dos cossos rectes connectats per un colze. Finalment, va adoptar la forma d\'un clarinet allargat, amb claus addicionals, acabat en una campana met\xc3\xa0l\xc2\xb7lica, que permet una millor projecci\xc3\xb3 del so._NEWLINE_El corno di bassetto es pot considerar el primer pas cap al clarinet baix, inventat a principis del segle XX. Actualment, els fabricants habitualment confeccionen corni di bassetto d\'\xc3\xa8ben, ja que emet un so m\xc3\xa9s dol\xc3\xa7 i c\xc3\xa0lid.\n_START_SECTION_\nRepertori\n_START_PARAGRAPH_\nEl repertori d\'aquest instrument \xc3\xa9s for\xc3\xa7a extens: s\'ha utilitzat en l\'orquestra (Mozart l\'utilitza al seu R\xc3\xa8quiem o a la Serenata n\xc3\xbam. 10 "Gran Partita"), per\xc3\xb2 tamb\xc3\xa9 com a instrument solista, com en els dos Konzertst\xc3\xbcck de Mendelssohn per a clarinet, corno di bassetto i orquestra, el concert per a corno di bassetto i orquestra de Carl Stamitz, i un concert per a corno di bassetto i orquestra d\'Alessandro Rolla.'